Пенчо Славейков
Слугинче

chitanka.info

Слугинче[0]

Среваха се две псета. Рев и лай…

Подушиха се уж, а кой ги знай

какво им скивна и се пак среваха…

И сплашено пред тях изписка плаха

слугинка — и удари го на бяг.

И отдалеч, от другий ъгъл чак

на улицата, спре се да ги гледа:

и все, макар че рунтавите псета

одушваха се примирени пак, —

удари го отново тя на бяг!

[0] В. „Пряпорец“, 25 август 1910 г. — В оригиналното издание на антологията озаглавено „Псета“; в своя екземпляр на антологията Славейков задраскал това заглавие и написал „Слугинче“. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.